कालीकट अंतर्राष्ट्रीय विमानक्षेत्र
कालीकट अंतर्राष्ट्रीय विमानक्षेत्र (आईएटीए: CCJ, आईसीएओ: VOCL), को करीपुर एयरपोर्ट के नाम से भी जाना जाता है। यह करीपुर, मल्लप्पुरम जिले, केरल में कोज़ीकोड (कालीकट) के निकट स्थित है। यह विमानक्षेत्र कालीकट रेलवे स्टेशन से 26 कि॰मी॰ (16 मील) दूर मंजेरी नामक कस्बे में स्थित है। इसका निकटतम रेलवे स्टेशन है फेरोक। यातायात के नज़र में यह भारत का बारहवां (१२वां) व्यस्ततम विमानक्षेत्र है। और कार्गो के हिसाब से ग्यारहवां व्यस्ततम विमानक्षेत्र है। कालीकट विमानक्षेत्र केरल में स्थित तीन में से एक अन्तर्राष्ट्रीय विमानक्षेत्र है। इसे अन्तर्राष्ट्रीय विमानक्षेत्र का स्तर २ फरवरी, २००६ को मिला था। उसके बाद से ही यहां की मूल अवसंरचना को अन्तर्राष्ट्रीय यातायात के लिए उपयुक्त करने की मुहिम जारी है।